wannaphong/clean_thaiwikipedia huggingface dataset:
# สมาชิกสภาผู้แทนราษฎรจังหวัดสมุทรสงคราม
จังหวัดสมุทรสงคราม มีเขตเลือกตั้งสมาชิกสภาผู้แทนราษฎร 1 เขต (สำหรับการเลือกตั้ง พ.ศ. 2566) 3 มีนาคม 2566. และมีสมาชิกสภาผู้แทนราษฎรแบบแบ่งเขตเลือกตั้งได้ 1 คน จากทั้งหมด 400 คนทั่วประเทศในสภาผู้แทนราษฎรไทย

 ประวัติศาสตร์ 
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสมุทรสงครามมีสมาชิกสภาผู้แทนราษฎรคนแรก คือ นายสุวรรณ มหัคฆะกาญจนะอาร์วายทีไนน์,สมาชิกสภาผู้แทนราษฎรจากการเลือกตั้งครั้งแรก 

 นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 5 สมัย ได้แก่ นางสาวรังสิมา รอดรัศมี
 สมาชิกสภาผู้แทนราษฎรสตรีคนแรกของจังหวัดสมุทรสงคราม คือ นางสาวรังสิมา รอดรัศมี (จากการเลือกตั้ง พ.ศ. 2544)

 เขตเลือกตั้ง 
 การเลือกตั้ง  เขตเลือกตั้ง  แผนที่  จำนวน ส.ส. พ.ศ. 2476 เขตเลือกตั้งที่ 1 : ทั้งจังหวัด 170px 1 คน (เขตละ 1 คน) พ.ศ. 2480 พ.ศ. 2481 มกราคม พ.ศ. 2489 สิงหาคม พ.ศ. 2489 พ.ศ. 2491 พ.ศ. 2492 พ.ศ. 2495 กุมภาพันธ์ พ.ศ. 2500 ธันวาคม พ.ศ. 2500 พ.ศ. 2512 พ.ศ. 2518  พ.ศ. 2522  พ.ศ. 2526  พ.ศ. 2529  พ.ศ. 2531  มีนาคม พ.ศ. 2535  กันยายน พ.ศ. 2535  พ.ศ. 2538 พ.ศ. 2539 พ.ศ. 2544  พ.ศ. 2548 พ.ศ. 2549 พ.ศ. 2550  พ.ศ. 2554  พ.ศ. 2557  พ.ศ. 2562 พ.ศ. 2566

 รายนามสมาชิกสภาผู้แทนราษฎรแบบแบ่งเขต 
 ชุดที่ 1–7; พ.ศ. 2476–2495 

 ชุดที่  การเลือกตั้ง  เขตเลือกตั้งที่ 1 ชุดที่ 1  พ.ศ. 2476 นายสุวรรณ มหัคฆะกาญจนะ ชุดที่ 2  พ.ศ. 2480 พระราชญาติรักษา (ประกอบ บุนนาค)ชุดที่ 3  พ.ศ. 2481 พระราชญาติรักษา (ประกอบ บุนนาค) (ขาดคุณสมบัติ) นายเสวตร สุกระสร (แทน พระราชญาติรักษา)ชุดที่ 4  มกราคม พ.ศ. 2489 นายกฤษณ์ บัวสรวง สิงหาคม พ.ศ. 2489 – (เลือกตั้งเพิ่มเติม) ชุดที่ 5  พ.ศ. 2491นายชอ้อน อำพล พ.ศ. 2492 – (เลือกตั้งเพิ่มเติม) ชุดที่ 7  พ.ศ. 2495 นายเทพ สุวงศ์สินธุ์

 ชุดที่ 8–26; พ.ศ. 2500–2566

 ชุดที่  การเลือกตั้ง  เขตเลือกตั้งที่ 1 ชุดที่ 8 กุมภาพันธ์ พ.ศ. 2500 นายเทพ สุวงศ์สินธุ์  ชุดที่ 9  ธันวาคม พ.ศ. 2500 นายดำริ สโมสร ชุดที่ 10  พ.ศ. 2512นายเทพ สุวงศ์สินธุ์ ชุดที่ 11  พ.ศ. 2518 นายสุนทร ยิ่งนคร ชุดที่ 12  พ.ศ. 2519นายปรีชา คงศรี ชุดที่ 13  พ.ศ. 2522นายสุนทร ยิ่งนคร ชุดที่ 14  พ.ศ. 2526นายไพโรจน์ ไชยพร ชุดที่ 15  พ.ศ. 2529 ชุดที่ 16  พ.ศ. 2531นายวิโรจน์ ณ บางช้าง ชุดที่ 17  มีนาคม พ.ศ. 2535 ร้อยตรี นุกูล ธนิกุล  ชุดที่ 18  กันยายน พ.ศ. 2535 ชุดที่ 19  พ.ศ. 2538 ชุดที่ 20  พ.ศ. 2539 ชุดที่ 21  พ.ศ. 2544 นางสาวรังสิมา รอดรัศมี  ชุดที่ 22  พ.ศ. 2548 ชุดที่ 23  พ.ศ. 2550 ชุดที่ 24  พ.ศ. 2554 ชุดที่ 25  พ.ศ. 2562 ชุดที่ 26  พ.ศ. 2566 นายอานุภาพ ลิขิตอำนวยชัย

รูปภาพ
# วัดตันตยาภิรม
วัดตันตยาภิรม หรือ วัดต้นตอ ตามภาษาท้องถิ่น ตั้งอยู่ที่ถนนท่ากลาง ตำบลทับเที่ยง อำเภอเมืองตรัง จังหวัดตรัง เป็นพระอารามหลวงชั้นตรี สังกัดนิกายมหานิกาย ชนิดสามัญรายชื่อพระอารามหลวงทั่วประเทศ

 ประวัติ 
วัดตันตยาภิรมเป็นวัดคู่บ้านคู่เมืองของจังหวัดตรังสร้างในสมัยรัชกาลที่ 5 เป็นสถานที่ประกอบพระราชพิธีถือน้ำพระพิพัฒน์สัตยาของข้าราชการในจังหวัดตรังในสมัยปี พ.ศ. 2461
# ออช
ออช  เป็นเมืองใหญ่อันดับ 2 ของประเทศคีร์กีซสถาน ตั้งอยู่ในหุบเขาเฟียร์กานาอันอุดมสมบูรณ์ ทางใต้ของประเทศ มักได้รับกล่าวถึงว่าเป็น "เมืองหลวงทางใต้" เมืองนี้มีมาอย่างน้อย 3,000 ปี เป็นเมืองศูนย์กลางการปกครองของจังหวัดออชตั้งแต่ปี ค.ศ. 1939 เมืองมีหลายชนชาติอาศัยอยู่ มีประชากรราว 220,000 คน (ค.ศ. 2003) เกิดการสังหารหมู่ระหว่างชาวอุซเบกกับชาวคีร์กีซที่เมืองนี้ในปี ค.ศ. 1990 มีแท่นหินตัคตีสุไลมานประดิษฐานอยู่ ซึ่งเป็นแท่นหินที่มีความสำคัญต่อชาวมุสลิม
# นกกระเต็นน้อยธรรมดา
นกกระเต็นน้อยธรรมดา  เป็นนกกระเต็นชนิดหนึ่งที่พบได้ในประเทศไทย จัดอยู่ในวงศ์นกกระเต็นน้อย (Alcedinidae) และมีขนาดที่ค่อนข้างเล็กและน่ารัก มีความยาวจากปลายปากจรดปลายหางประมาณ 16–18 เซนติเมตร เมื่อเทียบกับนกกระเต็นชนิดอื่น ๆ  แต่จะแตกต่างกันที่ตัวเมียมีโคนปากล่างและอาจทั้งปากล่างเป็นสีส้มแดงขณะที่ตัวผู้มีปากสีดำสนิท. จันทร์น้อย

 ลักษณะทั่วไป 
นกกระเต็นน้อยธรรมดามีหัวและหน้าผากสีฟ้าอมเขียว สดใส มีจุดสีฟ้าอ่อนเล็ก ๆ เป็นแนวขวางถี่ ๆ หลายแนว คอสีขาว อกสีน้ำตาลแดง แก้ม และขนคลุมหูสีน้ำตาลแดง ปีกสีฟ้าอมเขียว มีจุดสีฟ้าอ่อนตรงแนวปีก หลังและตะโพกสีฟ้าสดใสมาก ๆ ขาและนิ้วเท้าเล็ก ๆ สีแดงสดใส เป็นนกขนาดเล็ก ยาว 16–18 เซนติเมตร ปีกสั้นกว่า 8 เซนติเมตร หางสั้น นกวัยเล็กมีอกสีหม่นออกขาว ๆ เทา ๆ มีปากล่างสีแดง ขาและเท้าสีดำ และจะค่อย ๆ แดงขึ้นเรื่อย ๆ เมื่ออายุมากขึ้น

 ถิ่นที่อยู่อาศัย   
รัฐควีนส์แลนด์ของออสเตรเลีย, ยุโรป, อินเดีย, พม่า, แอฟริกา, จีน, ญี่ปุ่น, เกาหลี, มาเลเซีย, เกาะสุมาตรา, เกาะชวา, เกาะบอร์เนียว, ฟิลิปปินส์, หมู่เกาะโซโลมอน, หมู่เกาะซุนดา, เกาะนิวกินี และไทย สำหรับประเทศไทยมีทั่วไปทุกภาค.นกกระเต็นน้อยธรรมดา (แบ่งออกได้เป็น 7 หรือ 8 ชนิดย่อย–ดูในตาราง ชนิดที่พบในประเทศไทย คือ A. a. bengalensis) โดยมีการเก็บตัวอย่างต้นแบบแรกได้จากอียิปต์นกกระเต็นน้อย, คอลัมน์เรื่องน่ารู้. หน้า 28 เดลินิวส์: ฉบับที่ 23111 ประจำวันจันทร์ที่ 21 มกราคม พ.ศ. 2556 ขึ้น 10 ค่ำ เดือน 2 ปีมะโรง 

อาศัยตามแหล่งน้ำ เช่น ลำคลองหนอง บึง บ่อ ทะเลสาบ และ ยังพบได้ตามทุ่งโล่ง ป่าชายเลน ชายหาด และป่าดงดิบแล้งใกล้ที่มีแหล่งน้ำ ลำธารที่น้ำไหลช้า ทั้งในที่โล่งและในป่าที่ไม่ทึบนัก ตามสวนสาธารณะในเมือง และนอกเมือง ป่าโกงกาง จากที่ราบถึงที่สูง 1,830 เมตรจากระดับน้ำทะเล
thumb|left|ไข่
 พฤติกรรมการหากิน 
มักพบอยู่โดดเดี่ยวไม่รวมฝูง หากินเวลากลางวัน โดยจะเกาะอยู่ตามกิ่งไม้แห้ง ตอไม้ ในแหล่งน้ำ เพื่อคอยจับปลาตัวเล็กๆ ลูกอ๊อด กบขนาดเล็ก กุ้งน้ำจืดขนาดเล็ก ปลาตีน ตามแต่ที่จะจับได้บริเวณที่ไปอยู่อาศัย และแมลงในน้ำ เช่น แมลงปอ ตั๊กแตน เมื่อพบเหยื่อมันจะบินโฉบใช้ปากคาบเหยื่อ หรือบางครั้งลำตัวของมันจะจมลงไปในน้ำด้วย เมื่อได้เหยื่อมันจะกลับมาเกาะตรงที่เดิมแล้วจึงกลืนกิน หากเหยื่อเป็นปลามันจะหันทางด้านหัวปลาเข้าปาก หากยังไม่อิ่มก็จะคอยจ้องจับเหยื่อต่อไป นกกระเต็นน้อยธรรมดาจัดเป็นนกอพยพเข้ามาหากินในเขตประเทศไทย และยังไม่มีการรายงานพบการทำรังวางไข่ในประเทศไทย  นกกระเต็นน้อยธรรมดาจัดเป็นนกอพยพที่พบได้บ่อยและมีปริมาณมากทั่วทุกภาค

 การกระจายพันธุ์และแหล่งที่พบ 
นกกระเต็นน้อยธรรมดาไม่ใช่นกประจำถิ่นของประเทศไทย แต่เป็นนกที่อพยพมาจากที่ที่มีอากาศหนาวเย็นในช่วงฤดูหนาว นกกระเต็นน้อยธรรมดาแถบอกดำ จะพบตามลำธารในป่าภาคใต้ นกกระเต็นน้อยธรรมดาสร้อยคอสีน้ำตาล จะพบตามป่าที่ราบต่ำภาคใต้ และนกกระเต็นน้อยธรรมดาแดง จะพบทางภาคใต้และภาคตะวันออก  ตามป่าชายเลน บางส่วนเป็นนกอพยพจะเริ่มพบในประเทศไทยได้ตั้งแต่ประมาณเดือนกันยายนไปจนถึงปลายฤดูหนาว และเป็นสัตว์ป่าคุ้มครองตามกฎหมายไทยสัตว์ป่าคุ้มครอง
# ธฤษฏัทยุมนะ
ธฤษฏัทยุมนะ (, dhṛṣṭadyumna) คือตัวละครหนึ่งในมหากาพย์มหาภารตะ เป็นบุตรของท้าวทรุปัท ที่เกิดจากการประกอบพิธียัญญะบูชาตามพิธีพราหมณ์ หลังจากที่ท้าวทรุปัทพ่ายแพ้ต่ออรชุน และถูกจับตัวไปเป็นเชลย มอบให้กับ โทรณาจารย์ แต่ภายหลัง โทรณาจารย์ปล่อยตัวโดยขอดินแดนแคว้นปัญจาละ ครึ่งหนึ่ง ท้าวทรุปัทรู้สึกเจ็บแค้นและเสียใจที่ไม่มีบุตรชายสืบเชื้อสาย ในการประกอบพิธีในครั้งนั้น ทำให้ท้าวทรุปัท ได้บุตร สองคน คือ ธฤษฏัทยุมนะ และ พระนางเทราปตี (ภายหลังได้กลายเป็นมเหสีของพี่น้องปาณฑพ ทั้ง 5 คน) ในสงครามมหายุทธ ณ ทุ่งกุรุเกษตร ธฤษฏัทยุมนะ ได้รับหน้าที่เป็นประธานเสนาบดี(แม่ทัพ)ฝ่ายปาณฑพ นำกำลังพลทั้งสิ้น 7 อักเษาหิณี (เป็นหน่วยนับจำนวนของอินเดียโบราณ)  

ภายหลัง ธฤษฏัทยุมนะ ได้ขอเข้ามาเป็นศิษย์ในสำนักของโทรณาจารย์ เพื่อศึกษาศิลปวิทยาและยุทธวิทยาการรบ แต่ในสงครามทุ่งกุรุเกษตร ธฤษฏัทยุมนะ กลับเป็นคนที่สังหารโทรณาจารย์ในการรบวันที่ 15 จากการรบทั้งสิ้น 18 วันโดยการใช้ดาบตัดศีรษะ การที่ศิษย์ต้องมาสังหารอาจารย์นั้นก็เพราะเป็นการล้างแค้นแทนท้าวทรุปัทผู้เป็นบิดาซึ่งถูกสังหารโดยโทรณาจารย์ ที่เป็นอาจารย์ของตนเอง นั่นนับเป็นอีกสิ่งเลวร้ายอีกหนึ่งอย่างในหลาย ๆ สิ่งในสงครามครั้งนั้น และในวันสุดท้ายของศึก ธฤษฏัทยุมนะ ก็ถูกสังหารโดยอัศวัตถามา บุตรชายของโทรณาจารย์โดยการใช้สายคันธนูรัดคอจนสิ้นใจตายเพื่อล้างแค้นให้บิดาไม่เพียงเท่านั้นอัศวัตถามายังระบายความแค้นเข้าใส่ด้วยการกระหน่ำเตะร่างของ ธฤษฏัทยุมนะ แม้ว่าจะสิ้นใจตายไปแล้วอีกด้วย
# ปลาไหลมอเรย์ตาขาว
ปลาไหลมอเรย์ตาขาว หรือ ปลาหลดหินตาขาว  ปลาทะเลชนิดหนึ่ง ในวงศ์ปลาไหลมอเรย์ (Muraenidae)

มีรูปร่างเรียวยาวคล้ายปลาไหลมอเรย์ยักษ์ (G. javanicus) แต่มีลำตัวเรียวกว่า ฟันเขี้ยวเล็กกว่า ผิวหนังเรียบ ลำตัวสีเหลืองอ่อนถึงเหลืองสด มีจุดด่างสีคล้ำหรือน้ำตาลเข้มกระจายทั่วลำตัว ใต้ท้องและใต้คอมีสีจาง มีม่านตาสีขาวชัดเจน ตาสีดำ

มีความยาวโดยเฉลี่ยประมาณ 80 เซนติเมตร พบอาศัยอยู่ในซอกหินตามแนวปะการังเป็นคู่ ซึ่งอาจจะอยู่รวมกับปลาไหลมอเรย์ชนิดอื่นได้ ในมหาสมุทรแปซิฟิก แถบอินโด-แปซิฟิก และมหาสมุทรอินเดีย จัดเป็นปลาที่พบได้บ่อยหน้า 103, คู่มือปลาทะเล โดย ดร.ชวลิต วิทยานนท์ (ตุลาคม, 2551) ISBN 978-974-484-261-9
# ปลาไหลมอเรย์ลายเมฆ
ปลาไหลมอเรย์ลายเมฆ หรือ ปลาหลดหินลายเมฆ  ปลาทะเลชนิดหนึ่ง ในวงศ์ปลาไหลมอเรย์ (Muraenidae)

มีลำตัวเรียวยาว ปลายหางแหลม ส่วนหัวสั้นทู่กว่าปลาไหลมอเรย์ชนิดอื่น จะงอยปากสีเทา ลำตัวมีสีเทาอ่อน มีลายและจุดสีน้ำตาลเข้มกระจายอยู่เป็นรอยเลอะ ๆ ทั้งตัว ส่วนหัวมีลายสีเหลืองสลับกับสีน้ำตาลดำ

มีความยาวโดยเฉลี่ย 80 เซนติเมตร พบยาวที่สุดได้ถึง 100 เซนติเมตร อาศัยอยู่ในซอกหินในแนวปะการังน้ำตื้น เป็นปลาที่พบได้ไม่บ่อย ในเขตอินโด-แปซิฟิก ตั้งแต่ทะเลแดง, แอฟริกาตะวันออก, ไมโครนีเซีย จนถึงอ่าวแคลิฟอร์เนีย, อ่าวเม็กซิโก และอเมริกาใต้ ในเขตน่านน้ำไทย
จะพบได้เฉพาะฝั่งทะเลอันดามัน นิยมเลี้ยงเป็นปลาสวยงามหน้า 103, คู่มือปลาทะเล โดย ดร.ชวลิต วิทยานนท์ (ตุลาคม, 2551) ISBN 978-974-484-261-9 The Most Popular Moray, & for Good Reasons, the Snowflake, Echidna nebulosa
# อินวิเดีย
อินวิเดีย  เป็นบริษัทที่เกี่ยวกับเทคโนโลยีคอมพิวเตอร์ ผลิตภัณฑ์ที่เป็นที่รู้จักของบริษัทนี้คือ "หน่วยประมวลผลทางด้านกราฟิก (GPUs)" สำหรับคอมพิวเตอร์ คู่แข่งที่สำคัญในตลาดการผลิตเทคโนโลยีทางด้านกราฟิกของอินวิเดียคือ เอเอ็มดี (ภายใต้ชื่อผลิตภัณฑ์เดิมของ เอทีไอ เทคโนโลยี)

 ตระกูลผลิตภัณฑ์ที่เคยผลิต 
 GeForce, ผลิตภัณฑ์ประมวลผลทางด้านกราฟิกสำหรับการประมวลกราฟิกเกม (เป็นผลิตภัณฑ์ที่ทำให้อินวิเดียเป็นที่ยอมรับ)
 Quadro, ผลิตภัณฑ์ประมวลผลสำหรับคอมพิวเตอร์ช่วยออกแบบและเวิร์กสเตชันประมวลผลทางด้านกราฟิก.
 Tegra, ชิปประมวลผลสำหรับอุปกรณ์มือถือ.
 Nvidia Tesla, ชิปประมวลผลกราฟิกเฉพาะทางสำหรับการใช้งานประมวลภาพขั้นสูง หรืองานประมวลผลทางด้านวิทยาศาสตร์.
 nForce, ชิปเซ็ตเมนบอร์ดสำหรับไมโครโปรเซสเซอร์ของ เอเอ็มดี รุ่น Athlon และ Duron.

 ประวัติบริษัท 
บริษัทอินวิเดียก่อตั้งขึ้นเมื่อปี 1993 โดยผู้ร่วมก่อตั้ง 3 คน คือ
 Jen-Hsun Huang เป็นชาวไต้หวันเกิดที่ประเทศสหรัฐอเมริกา, ก่อนก่อตั้งบริษัทเคยทำงานเป็นผู้อำนวยการฝ่าย Coreware ที่บริษัท LSI Logic และเคยเป็นนักออกแบบไมโครโปรเซสเซอร์ที่บริษัท เอเอ็มดี.
 Chris Malachowsky เคยเป็นวิศวกรไฟฟ้าที่บริษัท ซันไมโครซิสเต็มส์
 Curtis Priem เคยเป็นเจ้าหน้าที่วิศวกรอาวุโสและนักออกแบบชิปกราฟิกที่บริษัท ซันไมโครซิสเต็มส์
# ปลาไหลมอเรย์หน้าปาน
ปลาไหลมอเรย์หน้าปาน หรือ ปลาหลดหินหน้าปาน  ปลาทะเลชนิดหนึ่ง ในวงศ์ปลาไหลมอเรย์ (Muraenidae)

มีลำตัวเรียวยาวอวบ ปลายหางเรียวหัวและลำตัวมีสีเหลืองอมเทา มีด่างสีคล้ำบนใบหน้าและเป็นแต้มขนาดใหญ่บนลำตัว ครีบต่าง ๆ ไปจนถึงปลายหางมีสีดำมากขึ้น ปลาขนาดใหญ่มีสีดำหรือสีน้ำตาลเข้มมากขึ้น

มีความยาวเต็มที่ประมาณ 80 เซนติเมตร กินอาหารประเภท ปลา, กุ้ง, ปู และหมึกสาย มีพฤติกรรมรอเหยื่ออยู่ในเขตน้ำตื้นหรือบริเวณชายฝั่ง อาศัยอยู่ในแนวปะการังน้ำตื้นและหาดหิน กระจายพันธุ์ในเขตอินโด-แปซิฟิก และมาดากัสการ์ ไปจนถึงออสเตรเลีย และไมโครนีเซีย ในน่านน้ำไทยเป็นปลาที่พบได้ในเขตทะเลอันดามัน เป็นปลาที่พบได้บ่อยหน้า 103, คู่มือปลาทะเล โดย ดร.ชวลิต วิทยานนท์ (ตุลาคม, 2551) ISBN 978-974-484-261-9
# ฤดูพายุไต้ฝุ่นแปซิฟิก พ.ศ. 2482
ฤดูพายุไต้ฝุ่นแปซิฟิก พ.ศ. 2482 (ค.ศ. 1939) เป็นฤดูของพายุหมุนเขตร้อนแต่ไม่มีการกำหนดช่วงของขอบเขตของพายุ แต่ส่วนใหญ่จะก่อตัวทางทิศตะวันตกเฉียงเหนือของมหาสมุทรแปซิฟิก ในช่วงระหว่างเดือนพฤษภาคมและพฤศจิกายน วันเหล่านี้ในแต่ละปีเมื่อพายุไซโคลนเขตร้อนมักจะก่อตัวทางทิศตะวันตกเฉียงเหนือของมหาสมุทรแปซิฟิก

ขอบเขตของบทความนี้จะจำกัดอยู่ทางบริเวณตอนเหนือของเส้นศูนย์สูตร และทางตะวันตกของเส้นแบ่งเขตวันสากล โดยพายุที่เกิดทางด้านตะวันออกของเส้นนี้และทางตอนเหนือของเส้นศูนย์สูตรจะถูกเรียกรวมๆว่า เฮอร์ริเคน ดูที่ ฤดูพายุเฮอร์ริเคนแปซิฟิก พ.ศ. 2482

 พายุ 
 ชื่อพายุ  ความรุนแรง  เส้นทางเดินพายุ  ผลกระทบ  อ้างอิง ดีเปรสชันหนึ่ง  ดีเปรสชัน  center|300px  ฟิลิปปินส์   ไต้ฝุ่นสอง  ไต้ฝุ่น  center|300px  ฟิลิปปินส์, ญี่ปุ่น   ไต้ฝุ่นสาม  ไต้ฝุ่น  center|300px  จีน, ฮ่องกง   ไต้ฝุ่นสี่  ไต้ฝุ่น  center|300px  ญี่ปุ่น, เกาหลี   ไต้ฝุ่นห้า  ไต้ฝุ่น    ฟิลิปปินส์, จีน   ไต้ฝุ่นหก  ไต้ฝุ่น    ฟิลิปปินส์, จีน, ไต้หวัน, ฮ่องกง   ไต้ฝุ่นเจ็ด  ไต้ฝุ่น       ไต้ฝุ่นแปด  ไต้ฝุ่น    ฟิลิปปินส์, ญี่ปุ่น   ไต้ฝุ่นเก้า  ไต้ฝุ่น    ญี่ปุ่น, จีน, เกาะโบโรดีโน   ไต้ฝุ่นสิบ  ไต้ฝุ่น    ฮ่องกง, จีน   ไต้ฝุ่นสิบเอ็ด  ไต้ฝุ่น    ไต้หวัน, ญี่ปุ่น, ฟิลิปปินส์   ไต้ฝุ่นสิบสอง  ไต้ฝุ่น    หมู่เกาะมาเรียนา, หมู่เกาะโอะกะซะวะระ, ฮกไกโด   ดีเปรสชันสิบสาม  ดีเปรสชัน    กวม, ฟิลิปปินส์   ไต้ฝุ่นสิบสี่  ไต้ฝุ่น    เวียดนาม   ไต้ฝุ่นสิบห้า  ไต้ฝุ่น    กวม, ฟิลิปปินส์, ญี่ปุ่น   ไต้ฝุ่นสิบหก  ไต้ฝุ่น  center|300px  เวียดนาม, ฟิลิปปินส์   ไต้ฝุ่นสิบเจ็ด  ไต้ฝุ่น  center|300px  กวม, หมู่เกาะแคโรไลน์, ฟิลิปปินส์, ไต้หวัน   ไต้ฝุ่นสิบแปด  ไต้ฝุ่น  center|300px  กวม, ฟิลิปปินส์   ไต้ฝุ่นสิบเก้า  ไต้ฝุ่น  center|300px  กวม, ฟิลิปปินส์, ญี่ปุ่น, ฮ่องกง, ไต้หวัน   ไต้ฝุ่นยี่สิบ  ไต้ฝุ่น  center|300px  กวม, ญี่ปุ่น   พายุโซนร้อนยี่สิบเอ็ด  พายุโซนร้อน  center|300px  ฟิลิปปินส์, ไต้หวัน   ดีเปรสชันยี่สิบสอง  ดีเปรสชัน  center|300px  ฟิลิปปินส์   ไต้ฝุ่นยี่สิบสาม  ไต้ฝุ่น  center|300px  ฟิลิปปินส์, ฮ่องกง, มาเก๊า   ดีเปรสชันเขตร้อนยี่สิบสี่  ดีเปรสชัน    ฟิลิปปินส์   ไต้ฝุ่นยี่สิบห้า  ไต้ฝุ่น  center|300px  ยาป, ฟิลิปปินส์   ไต้ฝุ่นยี่สิบหก  ไต้ฝุ่น  center|300px  กวม   ไต้ฝุ่นยี่สิบเจ็ด  ไต้ฝุ่น  center|300px  ฟิลิปปินส์   ไต้ฝุ่นยี่สิบแปด  ไต้ฝุ่น  center|300px  กวม
# ทวีวัฒน์ หุราพันธ์
ทวีวัฒน์ หุราพันธ์ (11 เมษายน พ.ศ. 2493 –) เป็นทั้งอดีตนักกีฬาฟันดาบสากล และเชฟที่มีชื่อเสียงชาวไทยFabulous BBQ Recipes from Celebrity Chefs - ARN Magazine เขาเข้าแข่งขันทั้งประเภทบุคคลและประเภททีม ในรายการเอเป้และเซเบอร์ ที่โอลิมปิกฤดูร้อน 1976 ที่ซึ่งเขาเข้าแข่งขันร่วมกับนักฟันดาบสากลทีมชาติไทย ซึ่งได้แก่ เสน่ห์ เชาว์สุรินทร์ และ สุทธิพงษ์ สันติเทวกุลบันทึกนักสู้ไทยในโอลิมปิก ตอนที่ 8 หลังจากนั้น เขาได้ทำหน้าที่เป็นผู้จัดการในบริษัทการบินไทย จำกัด ซึ่งทางบริษัทได้ส่งตัวเขาไปยังประเทศเดนมาร์กเพื่อฝึกฝนการจัดเตรียมอาหารภาคพื้นทวีป รวมถึงการบริหารจัดการด้านอาหาร ทักษะเหล่านี้เอง ที่ทำให้เขามีโอกาสเดินสายในประเทศฝั่งตะวันตกหลายประเทศTaweewat Hurapan - New Asian Cuisine และปัจจุบัน เขาดำรงตำแหน่งผู้บริหารแผนกครัวไคโรสเต็กเฮาส์ ที่นิวยอร์ก สหรัฐ

ทั้งนี้ ทวีวัฒน์ หุราพันธ์ มีลูกชายชื่อ เดชธนา หุราพันธ์ ซึ่งทำงานด้านอาหารเช่นกัน
# บานไม่รู้โรยป่า
บานไม่รู้โรยป่าเต็ม สมิตินันทน์ ชื่อพรรณไม้แห่งประเทศไทย  สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, พ.ศ. 2549 เป็นไม้ล้มลุกและไม้ยืนต้น พุ่มต้นสูงประมาณ 40-100 เมตร มีถิ่นกำเนิดในอาร์เจนตินา, โบลิเวีย, บราซิล, เอกวาดอร์, ปารากวัย และอุรุกวัย กลายเป็นพืชท้องถิ่นในเอเชียแปซิฟิก เช่น ออสเตรเลีย, ภูฏาน, จีน, เกาะคริสต์มาส, รัฐฮาวาย, อินโดนีเซีย, ญี่ปุ่น, นิวแคลิโดเนีย, นิวซีแลนด์, ปาปัวนิวกินี, ฟิลิปปินส์, สิงคโปร์, ศรีลังกา, ไต้หวัน, ไทย, เวียดนาม และหลายประเทศในทวีปแอฟริกา เช่น บอตสวานา, แคเมอรูน, อียิปต์, เอริเทรีย, เอธิโอเปีย, กานา, กินี, เคนยา, เลโซโท, หมู่เกาะมาเดรา, มาลาวี, มอริเชียส, โมซัมบิก, นามิเบีย, รวันดา, แอฟริกาใต้, แทนซาเนีย, ยูกันดา, แซมเบีย และซิมบับเวhttp://wssa.net/wp-content/uploads/Gomphrena-celosioides.pdfhttp://eol.org/pages/8717482/overview ในประเทศไทยพบมากทางภาคเหนือ

ลักษณะทางพฤกษศาสตร์
thumb|left
บานไม่รู้โรยป่าเป็นไม้ล้มลุกและไม้ยืนต้น พุ่มต้นสูงประมาณ 40-100 ซม. ต้นค่อนข้างกลมอวบน้ำ สีเขียวแกมขาว ยาวตรง กิ่งแขนงเลื้อย ทอดไปเป็นรัศมีโดยรอบ ส่วนปล้องค่อนข้างยาว ลำต้นมีขนเล็กๆปกคลุม ใบเดี่ยว เรียงตัวแบบตรงข้าม ก้านใบยาว 2-5 มม. โคนก้านเป็นร่องเล็ก ๆ แล้วแผ่เป็นกาบสั้น ๆ หุ้ม ข้อ ใบรูปไข่กลับยาวรี ถึงรูปใบหอกโคนใบแหลมและ attenuate ปลายใบค่อนข้างแหลมหรือมน ผิวใบมีขนสีขาวปก คลุม ขอบใบเรียบ ใบกว้าง 0.5-1 ซม. ยาว 2-3.5 ซม. 

ดอกช่อเชิงลดรูปขอบขนาน เกิดที่ปลายกิ่ง ก้านดอกยาว 5-15 ซม. ปลายก้านดอกมี ใบประดับ รูปร่าง คล้ายใบ 1 คู่ อยู่ใต้กลุ่มดอกย่อย แต่ละดอกย่อยมีใบประดับ 1 อันรูปไข่ปลายแหลม กว้าง 1.5-2 มม. ยาว2-3 มม. กลีบ 5 กลีบ แยกกัน สีขาว บางและแห้ง รูปไข่หรือรูปขอบขนาน ปลายแหลม กว้าง 1-1.5 มม. ยาว 4-8 มม. โคน กลีบมีขนสีขาว เกสรเพศผู้ จำนวน 5 อัน ก้านชูอับเรณูเชื่อมติดกันเป็นหลอดเยื่อบาง ๆความยาวหลอด 3-4 มม. อับ เรณูสีเหลือง เกสรเพศเมีย 1 อัน รังไข่ superior ovary สีเขียว ขนาด 0.5-1 มม. ก้านเกสรสั้นๆ ยอดเกสรเป็น 2 แฉก ดอกบานเวลากลางวันจะหุบเวลากลางคืน ผลแห้งแบบผลกระเปาะ รูปไข่กลับ มีกลีบและใบประดับห่อหุ้ม เมล็ดรูปเลนส์ สีดำขนาด 1 มม.

การป้องกันและกำจัด 
รดน้ำให้ดินนิ่มและทำการถอนให้โคนต้นหลุดออกจากดิน หากมีจำนวนมากไม่สามารถถอนได้หมดในคราวเดียวควรตัดต้นออกก่อนที่ดอกจะแก่ สามารถควบคุมการแพร่กระจายได้ระดับหนึ่ง
ใช้สารเคมีประเภทดูดซึม เช่น ไกลโฟเซต (48% เอสแอล) การใช้สารเคมีประเภทนี้ควรปฏิบัติตามคำแนะนำอย่างเคร่งครัด เนื่องจาก เป็นสารเคมีที่เป็นอันตรายต่อผู้ใช้มาก อัตราที่ใช้ 70 - 80 ซี.ซี. ผสมน้ำ 20 ลิตร ฉีดพ่นให้ทั่วและเพื่อให้ได้ผลในการกำจัดควรใช้ร่วมกับสารจับใบเพื่อการเกาะติดของสารเคมีกับใบพืช

สรรพคุณ
ต้น  :  แก้กามโรค หนองใน ขับปัสสาวะ ขับนิ่ว แก้ระดูขาว 
ราก : แก้โรคทางเดินปัสสาวะอักเสบ ขับนิ่ว
# แผ่นดินไหวในประเทศคอสตาริกา พ.ศ. 2555
แผ่นดินไหวในประเทศคอสตาริกา พ.ศ. 2555 เกิดขึ้นเมื่อเวลา 8.42 น. ตามเวลาท้องถิ่น (14:42 UTC) วันที่ 5 กันยายน พ.ศ. 2555 วัดขนาดได้ 7.6 โมเมนต์แมกนิจูด จุดเหนือศูนย์แผ่นดินไหวอยู่ในคาบสมุทรนิโกยา ห่างจากเมืองนิโกยาไปทางตะวันออก-ตะวันออกเฉียงใต้ 11 กิโลเมตรM7.6 - 12km ESE of Hojancha, Costa Rica United States Geological Survey, 5 September 2012. แผ่นดินไหวครั้งนี้สามารถรับรู้ได้ทั่วประเทศคอสตาริกา และไกลถึงนิการากัว เอลซัลวาดอร์ และปานามา ความรุนแรงสูงสุดถึงระดับ 9 ตามมาตราเมร์กัลลี ใกล้จุดเหนือศูนย์แผ่นดินไหวhttp://www.lis.ucr.ac.cr/pdf/set052012/ การสั่นสะเทือนมีความรุนแรงในมาตราเมร์กัลลีที่ระดับ 8 ในซานตากรุซ และระดับ 5 ในซานโฮเซhttp://www.lis.ucr.ac.cr/mapas/2012-09-05-10:20:21/ มีการออกเตือนภัยคลื่นสึนามิจากนั้นไม่นาน แต่ภายหลังถูกยกเลิก''USGS: Major earthquake hits Costa Rica, tsunami warning issued; c.2012 World News on NBCNEWS.com ทราบว่ามีผู้เสียชีวิตสองราย รายหนึ่งจากอาการหัวใจล้มเหลว และอีกรายหนึ่งเป็นกรรมกรก่อสร้าง ถูกกำแพงถล่มลงมาทับ
# ถั่วลิสงนา
ถั่วลิสงนา ชื่ออื่น :  หญ้าปล้องหวาย (ชลบุรี) คัดแซก (ปราจีนบุรี) หญ้าเกล็ดหอยใหญ่ (อ่างทอง) ถั่วลิสงนาเป็นพืชตระกูลถั่ว (Fabaceae) เท่าที่พบในธรรมชาติ ถั่วลิสงนาเป็นพืชที่เจริญได้ง่าย ไม่เลือกชนิดและสภาพของดินนัก และคงจะทนทานต่อสภาพแวดล้อมได้ดีพอสมควร จึงพบอยู่ได้ทั่วทุกภาคของประเทศไทย เข้าใจว่าเป็นถั่วพื้นเมืองของไทยด้วย ถั่วลิสงนาอาจมีชื่อท้องถิ่นที่เรียกกันได้ในแต่ละท้องที่ เช่น หญ้าน้ำผึ้ง หญ้าเถาถั่ว หญ้าถั่ว หรือถั่วนา ถั่วลิสงนามีโปรตีนถึง 16.2% นับได้ว่าถั่วลิสงนาเป็นถั่วอีกชนิดหนึ่งที่เหมาะสำหรับใช้ปรับปรุงทุ่งหญ้า จะทำเป็นหญ้าแห้งหรือปล่อยสัตว์ลงแทะเล็มก็ได้ เนื่องจากรากถั่วลิสงนายังสามารถสร้างปมราก (nodules) ซึ่งไปจับไนโตรเจนในอากาศเพื่อช่วยบำรุงดินได้ด้วย ในต่างประเทศ อาทิ ประเทศมาเลเซีย จะนำถั่วลิสงนามาใช้เป็นพืชสมุนไพร หรือประเทศจีนจะนำต้นแห้งของถั่วลิสงนามาตัดเป็นท่อนๆ ผสมกับชะเอมชงน้ำดื่มแทนน้ำชา ทำให้สดชื่น แก้อาการกระหายน้ำ

ลักษณะทั่วไป
 ส่วนประกอบ  ลักษณะที่พบ  ลำต้น  ลำต้นกลมสีเขียว มีขนสั้น ๆ ปกคลุม เส้นผ่าศูนย์กลางลำต้น 1-2 มิลลิเมตร
เลื้อยคลุมพื้นดินยาวประมาณ 30 – 100 เซนติเมตร  ใบ  ใบกว้างประมาณ 1 เซนติเมตร ยาว 1 - 2 เซนติเมตร ก้านใบยาว 0.6 – 0.9 เซนติเมตร 
ใบเป็นใบเดี่ยว ออกแบบสลับ ฐานใบเว้าเล็กน้อยและอาจมีใบรูปรีหรือรูปหอกปะปนอยู่บ้าง ดอก  ช่อดอกเป็นแบบ raceme ออกดอกตรงซอกใบหรือยอด กลีบดอกสีม่วง สีแดง
สีแดงแกมชมพูถึงสีขาวแกมน้ำตาลหรือสีขาวแกมชมพูอมส้ม มีเกสรตัวผู้ 10 อัน 9 อันติดกันเป็นหลอด
และอีก 1 อันแยกเป็นอิสระ เกสรตัวเมียมี 1 อันสอดอยู่ในหลอดเกสรตัวผู้ยาวกว่าเกสรตัวผู้เล็กน้อย  ฝัก  ฝักมีรูปทรงกระบอกกว้าง 2 มิลลิเมตร ยาวประมาณ 1.5 เซนติเมตร 
มีรอยคอดเป็นข้อๆ 1-8 ข้อ และหักได้เป็นข้อๆข้อละ 1 เมล็ด ฝักอ่อนมีสีเขียว 
พอแก่แล้วจะมีสีน้ำตาลปนดำ ราก  เป็นระบบรากแก้วและรากแขนงมีปมเล็กๆสีน้ำตาลเป็นจำนวนมาก การเจริญ  ออกดอกและติดเมล็ดช่วง กันยายนถึงเดือนธันวาคม

การขยายพันธุ์
ใช้เมล็ด หรือใช้ต้นใหม่ที่แตกออกจากต้นเดิม หรือไหล

แหล่งที่พบ
พบได้ทั่วทุกภาคของประเทศไทย และมีการแพร่กระจายอย่างกว้างขวางทั่วโลก สำหรับประเทศไทยนั้นถั่วลิสงนาจะเจริญได้ดีในดินชุดโคราช

การใช้ประโยชน์
นำมาเลี้ยงสัตว์
ปรับปรุงและบำรุงดิน
ใช้เป็นยารักษาโรคโดยนำรากมาต้มคั้นเอาน้ำรับประทานแก้อาการจุกเสียดและอาการไอ
การอ้างอิง
จินดา สนิทวงศ์ฯ และคณะ. 2521. รายงานผลการทดลองเรื่องการหาสัมประสัมประสิทธิ์การย่อยของถั่วลิสงนา (Alysicarpus vaginalis (Linn.) DC.. กองอาหารสัตว์, กรมปศุสัตว์, กระทรวงเกษตรและสหกรณ์.
นาฏยา สวัสดิ์พาณิชย์. การศึกษาสัณฐานวิทยาของถั่วลิสงนา(Alysicarpus vaginalis (Linn.) DC.. วิทยานิพนธ์วิทยาศาสตร์มหาบัณฑิต (ชีววิทยา). มหาวิทยาลัยเกษตรศาสตร์, 2526.
รายงานผลการทดลองเรื่องการใช้ถั่วลิสงนาเป็นอาหารเสริมปรตีนในหญ้าแห้งสำหรับโค. กองอาหารสัตว์, กรมปศุสัตว์, กระทรวงเกษตรและสหกรณ์.
เต็ม สมิตินันทน์. 1980. ชื่อพรรณไม้แห่งประเทศไทย. กรุมเทพฯ: ห้างหุ้นส่วนจำกัดฟันนี่พับบลิชชึ่ง.
เทียมใจ ตุลยาทร. 2523. กายวิภาคของพฤกษ์. ภาควิชาชีววิทยา. คณะวิทยาศาสตร์และอักษรศาสตร์, มหาวิทยาลัยเกษตรศาสตร์.
วินดา เทพหัตถี. 2523. พจนานุกรมศัพท์พฤกษศาสตร์. สาขาพฤกษ์อนุกรมวิธาน, คณะวิทยาศาสตร์, จุฬาลงกรณ์มหาวิทยาลัย.
http://www.bedo.or.th/lcdb/biodiversity/view.aspx?id=10591 
http://www.dld.go.th/nutrition/Research_Knowlage/...full/.../R2203.pdf
http://www.brrd.in.th/rkb/weed/index.php-file=content.php&id=31.htm 
http://www.rspg.or.th/plants_data/use/animals2_30.htm
http://www.rspg.or.th/plants_data/use/crop_3.htm
# จีโอโครไนต์
จีโอโครไนต์  เป็นแร่ผสมที่ประกอบด้วย ตะกั่ว พลวงและสารหนู โดยมีสูตรเคมี Pb14 (Sb, As)6S23

คุณสมบัติทางฟิสิกส์  รูปผลึกระบบออร์โทรอมบิกลักษณะผลึกแบนหนาตาหายาก  ปกติมีเนื้อสมานแน่น  หรือ เป็นมวลเม็ดหรือเนื้อแบบดิน  ความแข็ง 2.5  ถ.พ. 6.4-6.5  รอยแตกขรุขระ  ความวาวแบบโลหะ  สีเทาตะกั่วถึงน้ำเงินอมเทา  สีผงละเอียดเหมือนสินแร่  ทึบแสง

คุณสมบัติทางเคมี  สีแร่เด่นเฉพาะตัวตรวจสอบสีผงละเอียด  คะเนแร่ด้วยมือจะรู้สึกหนักผิดปกติ  ทดสอบคุณสมบัติทางเคมี

ลักษณะเด่นและวิธีตรวจ  สีแร่เด่นเฉพาะตัวตรวจสอบสีผงละเอียด  คะเนแร่ด้วยมือจะรู้สึกหนักผิดปกติ  ทดสอบคุณสมบัติทางเคมี

การเกิด  พบเกิดในสายแร่อุณหภูมิต่ำถึงปานกลางร่วมกับแร่ตะกั่วซัลโฟซอลต์อื่นๆ  และยังพบกับแร่กาลีนา  สติบไนต์  และสฟาเลอไรต์

แหล่ง  ในประเทศไทย  พบใน จ.สกลนคร
ต่างประเทศ  พบในเหมืองแร่เงินในรัฐยูทาห์  ประเทศสหรัฐอเมริกา  อิตาลี  สเปน  และสวีเดน

ประโยชน์   เป็นสินแร่อันดับรองของแร่ตะกั่ว
# แผ่นดินไหวในมณฑลยูนนาน พ.ศ. 2555
แผ่นดินไหวในมณฑลยูนนาน พ.ศ. 2555 เป็นชุดแผ่นดินไหวที่ถล่มเมืองอี๋เหลียง (彝良) จังหวัดเจาทง (昭通) ในมณฑลยูนนาน เมื่อวันที่ 7 กันยายน พ.ศ. 2555 ทำให้มีผู้เสียชีวิต 81 ศพ และมีผู้บาดเจ็บ 800 คน ตามข้อมูลของทางการ มีการอพยพประชาชนกว่า 100,000 คน และมีบ้านเรือนได้รับความเสียหายกว่า 20,000 หลังคาเรือน
# แผ่นดินไหวที่เกาะซามาร์ พ.ศ. 2555
แผ่นดินไหวนอกชายฝั่งเกาะซามาร์ พ.ศ. 2555 เกิดขึ้นเมื่อวันที่ 31 สิงหาคม พ.ศ. 2555 เวลา 20.47 น. ตามเวลาท้องถิ่น (12:47 UTC) ในประเทศฟิลิปปินส์ เกาะวิซายาสที่มีประชากรอาศัยอยู่ก็ได้รับผลจากแผ่นดินไหวด้วยความรุนแรง 7.6 โมเมนต์แมกนิจูด แผ่นดินไหวดังกล่าวมีความลึก 34.9 กิโลเมตร มีการประกาศเตือนภัยสึนามิในเขตแปซิฟิกและถูกยกเลิกไปในสองชั่วโมง กลุ่มเกาะฟิลิปปินส์ตั้งอยู่ในเขตวงแหวนไฟแปซิฟิก ที่ซึ่งเกิดแผ่นดินไหวและการปะทุของภูเขาไฟเป็นประจำ
# ชุมเห็ดไทย
ชุมเห็ดไทย  เป็นไม้ล้มลุกหรือไม้พุ่มเตี้ย สูงประมาณ 1 เมตร ในวงศ์ Leguminosae มีชื่อท้องถิ่นอื่นคือ ชุมเห็ดควาย, ชุมเห็ดไทย, ชุมเห็ดนา, ชุมเห็ดเล็ก (ภาคกลาง); พรมดาน (สุโขทัย); ลับมือน้อย (ภาคเหนือ); หญ้าลึกลืน (ปราจีนบุรี)

 ลักษณะทางพฤกษศาสตร์ 
ชุมเห็ดไทยเป็นไม้ลมลุกและไม้พุ่มเตี้ยขนาดเล็ก พุ่มต้นสูงประมาณ1 เมตร ส้นผ่านศูนย์กลางลำต้น 12.3–17.4 มิลลิเมตร ลำต้นสีเขียวอมน้ำตาลแดง ไม่มีขน ใบประกอบแบบขนนก เรียงสลับ มีใบย่อย 3 คู่ รูปไข่กลับหรือรูปขอบขนานแกมไข่กลับ กว้าง 1.5–2.5 ซม. ยาว 2–4 ซม. ดอกสีเหลือง ออกเป็นช่อดอกที่ซอกใบ เป็นกระจุก ดอกเดี่ยวมีก้านช่อดอกออกจากจุดเดียวกัน ช่อดอกยาว 2.71–4.03 เซนติเมตร มี 1–3 ดอกต่อช่อ  มี 5 กลีบดอก ฐานรอบกลีบดอกสีขาวอมเหลืองมีขนครุยตามขอบ อับเรณู (anther) สีเหลืองอมน้ำตาล ผลเป็นฝักเล็กแบนยาว เมล็ดรูปสี่เหลี่ยมขนมเปียกปูน สีน้ำตาลแกมเขียว

 การแพร่กระจายพันธุ์ 
ชุมเห็ดไทยมีถิ่นกำเนิดในอเมริกาใต้ ขึ้นกระจายทั่วไป เป็นวัชพืชในเขตร้อนชื้น ในประเทศไทยพบทั่วทุกภาค

 การขยายพันธุ์ 
ชุมเห็ดไทย เป็นพืชที่ปลูกโดยใช้เมล็ด ปลูกได้ง่าย ขึ้นได้ทั่วไปในดินทุกชนิดแต่ชอบที่ชุ่มชื้น ปลูกได้ตลอดทั้งปี

 สรรพคุณ 
ชุมเห็ดไทยเป็นยาช่วยให้นอนหลับและช่วยสงบประสาทได้เป็นอย่างดี
เมล็ด  ทำให้ง่วงนอนและหลับได้ดี แก้ ขับปัสสาวะพิการได้ดี เป็นยาระบายอ่อน ๆ รักษาโรคผิวหนัง
ดอก ปรุงเป็นยาแก้ไข้ ขับพยาธิในท้องเด็ก รับประทานเป็นยาระบายอ่อน ๆ และแก้ไอ แก้เสมหะ แก้หืด โรคคุดทะราด 
ผล แก้ฟกช้ำ บวม
 อ้างอิง
# ปาริชาติ
ปาริชาติ อาจหมายถึง

 ปาริชาต - มักสะกดผิดว่า "ปาริชาติ"
 ปาริชาติ ชาลีเครือ - สมาชิกสภาผู้แทนราษฎรชาวไทย สังกัดพรรคเพื่อไทย
 ปาริชาติ บริสุทธิ์ - นักแสดงชาวไทย และมารดาของเบญจพล เชยอรุณ นักแสดงชาวไทย
 ปาริชาติ วิงประโคน - นักแสดงและนางแบบชาวไทย ชื่อเล่นว่า โฟโมสต์
# สละ
สละ อาจหมายถึง

 ขนเม่น (quill)
 สละ - ชื่อปาล์มชนิด Salacca edulis Reinw. ในวงศ์ Palmae ขึ้นเป็นกอคล้ายระกำ ผลสีคล้ำ ไม่มีหนาม เนื้อสีขาวหนาล่อนรสหวาน
 สละ - ชื่อระกำพันธุ์หนึ่ง ส่วนมากผลมีเมล็ดเดียว
 สละ - ชื่อปลาทะเลชนิด Scomberoides commersonnianus ในวงศ์ Carangidae 
 บริจาค, เสียสละ, ละทิ้ง, ปล่อยวาง
# บัณฑุกัมพล
บัณฑุกัมพล อาจหมายถึง

 ผ้ากัมพลเหลือง - ผ้าทอด้วยขนสัตว์สีเหลือง ซึ่งเป็นสีเหลืองอย่างเหลืองอ่อนหรือขาวเหลือง ภาษาอังกฤษใช้ว่า white woolen blanket.
 บัณฑุกัมพลศิลาอาสน์ - แท่นหินมีสีดุจผ้ากัมพลเหลือง เป็นที่สถิตของพระอินทร์
 โรงช้างต้น
# เพอรีลีน
เพอริลีน  เป็นสารประกอบโพลีไซคลิกอะโรมาติกไฮโดรคาร์บอน มีสูตรโครงสร้าง C20H12 เป็นของแข็งสีน้ำตาล อาจจะเป็นสารก่อมะเร็ง และเป็นมลพิษอันตราย เป็นสารตั้งต้นของสีไรลีน